Title: Haapsalu Linnavalitsus
Author: Mati Jets
Last saved by: Asta Urb

K O R R A L D U S

Haapsalu,	11.november 2004 nr 715

Koolipeo korraldamise ja lõpuaja
pikendamise lubamine

Läbi vaadanud Haapsalu Wiedemanni Gümnaasiumi (registreerimisnumber 75012989, aadress Wiedemanni 15, 90503 Haapsalu) 02.11.2004 taotluse nr 1.-44 ja juhindudes Haapsalu Linnavolikogu 28.02.2003 määrusega nr 7 kinnitatud “Haapsalu linna avaliku korra eeskirjast”, kohaliku omavalitsuse korralduse seaduse § 6 lõike 3 punktist 2, § 30, § 31, Haapsalu põhimääruse § 35 lõike 1 punktist 2, § 63 ja haldusmenetluse seadusest Haapsalu Linnavalitsus

k o r r a l d a b :

1.	Lubada Haapsalu Wiedemanni Gümnaasiumil korraldada koolis Tantsumaraton 26.novembril 2004 algusega kell 19.00 ning pikendada koolipeo lõpuaega kuni 27.novembri kella 02.00-ni.
2.	Ürituse läbiviimise ajal tagab avaliku korra ja avaliku korra eeskirja täitmise Haapsalu Wiedemanni Gümnaasiumi direktor Leini Vahtras.
3.	Korraldus teha teatavaks Lääne Politseiprefektuuri Haapsalu Politseijaoskonnale (Lossiplats 4, 90502 Haapsalu), Lääne-Eesti Häirekeskusele (Pikk 18, 80010 Pärnu), Haapsalu Wiedemanni Gümnaasiumile (Ferdinand Johann Wiedemanni 15, 90503 Haapsalu) korralduse koopia saatmisega posti teel tähitult ja linnakeskkonna osakonnale (E.Kallaste) korralduse koopia üleandmisega allkirja vastu.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.   
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär